section_heading: Koncepcija i razvoj
paragraph_text: U siječnju 2006. godine David Benioff, dugogodišnji obožavatelj fantastične fikcije još od malih nogu, preko telefona je razgovarao s agentom književnika Georgea R. R. Martina u vezi serijala Pjesma leda i vatre premda do tada još uvijek nije pročitao niti jednu knjigu. Agent mu je nakon razgovora poslao prve četiri knjige.<ref> Nakon što je pročitao prvih stotinu stranica prve knjige, Igra prijestolja, svoj je entuzijazam podijelio s D. B. Weissom te mu predložio da adaptiraju Martinove knjige u televizijsku seriju; Weiss je prvu knjigu završio čitati u roku od "možda 36 sati".<ref> At about 2:50. Predložili su produkciju serije televizijskoj mreži HBO nakon petosatnog sastanka s Martinom (veteranskim scenaristom) u restoranu na Santa Monica Boulevardu. Prema izjavama Benioffa, on i Weiss su osvojili Martina odgovorom na pitanje "tko je majka Jona Snowa?".